Grundlovsdag 2019 på Aarø
Igen i 2019 er der Grundlovsfest og Åben ø dag på Aarø med gratis færge til persontransport sponsoreret af Haderslev Kommune.
Dette på trods af, at der samme dag afvikles valg til Folketinget
For 16. år i træk år i træk - det er vi lidt stolte af!
Som årets grundlovstalere har vi formået at lave aftale med to rigtig spændende talere!
Nemlig vores Sundhedsminister Ellen Trane Nørby fra Venstre og medlem af Folketinget Christian Rabjerg Madsen fra Socialdemokratiet.
Allerede fra kl. 10.30 vil der være åbent på festpladsen, og vores Ø-bus kører rundt på øen.
Grundlovsarrangementet starter med en velkomst kl. 11.40 og herefter underholder Syng & Spil fra Vamdrup.
Kl. 12.30 Synger vi først "Jeg ser de bøgelyse øer", hvorefter medlem af folketinget Christian Rabjerg Madsen som den første holder sin Grundlovstale.
Kl. ca. 13.00 synger vi "Du danske sommer jeg ..." og så holder sundhedsminister Ellen Trane Nørby holder sin Grundlovstale.
Syng & Spil underholder indtil omkring klokken14.15.
Vi glæder os til igen i år at se rigtig mange på Aarø, men husk lige at stemme derhjemme, og kom i god tid ved færgen!
Du finder også programmet for dagen her: Program2019-Grundlovsdag.pdf
Grundlovsdag 2018 på Aarø
Igen i 2018 var der Grundlovsfest og Åben ø dag på Aarø med gratis færge til persontransport sponsoretet af Haderslev Kommune.
For femtende år i træk år i træk - det er vi lidt stolte af!
I 2018 havde vi to rigtig spændende talere!
Første taler var minister for ligestilling, samarbejde og fiskeri Eva Kjer Hansen (V) og efterfølgende kom medlem af folketinget som også er formand for Socialdemokratiet Mette Frederiksen (S) og holdt sin tale for os her på Aarø!
Der var være underholdning af "Syng og Spil" fra Vamdrup både før, under og efter grundlovstalerne.
Vi havde en fantastisk dag på sportspladsen
Grundlovsdag 2017 på Aarø
Igen i 2017 var der en meget vebesøgt grundlovsfest og Åben ø dag på Aarø. For fjortende år i træk!
Der var igen to grundlovstalere.
Da Grundlovsdags i 2017 faldt på 2. Pinsedag, så startede dagen med en friluftsgudstjeneste på festpladsen kl. 10.00 ved vores præst Peder Kristiansen.
Der var dejlig underholdning ved trioen Trio Col Basso
Kl. ca. 11.20 holdt Kultur-og kirkeminister Mette Bock den første grundlovstale og kl. ca, 12.30 holdt medlem af folketinget Jesper Petersen den anden grundlovstale.
Der var igen gratis persontransport med færgen hele dagen.
Medlem af folketinget Jesper Petersen
Fra gudstjenesten.
Grundlovsdag 2016 på Aarø
Traditionen tro var der igen grundlovsfest på Aarø. For trettende år i træk!
Som noget helt nyt var der i 2016 flere spændende ting på programmet. Dels startede vi med en friluftsgudstjeneste for de der kunne tænke sig at starte søndagen på den måde, og dels var der to spændende grundlovstaler.
Den første grundlovstale blev holdt af medlem af folketinget for Enhedslisten Henning Hyllested og den anden grundlovstale af tidligere borgmester i Haderslev Jens Chr. Gjesing.
Desværre mangler der billeder fra årets grundlovsfest!
Grundlovsdag 2015 på Aarø
Årets taler vari 2015 medlem af folketinget pg nuværende minister Hans Chr. Schmidt
Vejret artede sig rigtig fint taleren kunne glæde sig over at det var 11 år siden at han på samme talerstol lovede Årø og andre yderområder sommerhuse.
Grundlovsdag 2014 på Aarø
Årets taler var formanden for Region Syddanmark Carl Holst
Normalt plejer vi at have rigtig godt vejr på grundlovsdag, men det holdt ikke rigtig stik i 2014! Carl Holst måtte holde sin tale i silende regn og megen blæst (der står blæst om formanden for Region Syddanmark!)
Regionsformanden måtte have lidt hjælp mod regn og blæst, men han holdt en fortræffelig tale tale til os i vandkantsdanmark på trods af problemer med at holde styr på sit manuskribt! Vojens BrassBand holdt ud og spillede og underholdt helt fantastisk!
Det var paraplyernes dag den dag på Aarø! Alternativet var ølteltet!
Og rigtig mange krøb i ly i teltet, men hyggede sig på trods af vejret.
Grundlovsdag 2013 på Aarø
Årets taler var medlem af folketinget Jesper Petersen
Grundlovsdag 2012 på Aarø
Årets taler var medlem folketinget Benny Engelbrecht fra Gråsten
Grundlovsdag 2011 på Aarø
Årets taler var skatteminister Peter Christensen
Grundlovsdag på Aarø 2010
Eva Kjer Hansen var årets grundlovstale
Grundlovsdag på Aarø 2009
Kultuminister Carina Christensen - årets taler.
Grundlovsdag på Aarø 2008.
Også i 2008 blev der sejlet rigtig mange til Aarø - igen mere end 700, hvor vi igen var tilsmilet af godt vejr.
Formanden for beboerforeningen Rita Sørensen byder velkommen.
Årets grundlovstaler var folketingsmedlem Anita Christensen fra Sommersted.
Der var mødt rigig mange op igen - det er nu ved at være en tradition at komme til Aarø på grundlovsdag.
Grundlovsdag på Aarø 2007.
Der blev sejlet flere end 700 gæster til Aarø til årets arangement - et meget flot resultat.
Det var formanden for folketingets Ø-kontaktudvalg Preben Rudiengaard fra Ribe som holdt grundlovstalen.
Det var en veloplagt Preben Rudiengaard som holdt en meget inspirerende tale.
Ønsker du at læse årets tale kan du finde den her: Grundlovstale 2007 - på Aarø - Preben Rudiengaard.pdf
Før og efter grundlovstalen var der underholdning ved "Copy Control" fra Haderslev Musikskole.
Vejret holdt - stort set, og der var selvfølgelig også grillpølser fra Lampe og øl fra Fuglsang.
og som noget nyt også et lille kræmmermarked - noget vi håber kan blive til mere næste år.
Fra grundlovsfesten i 2006:
I 2006 var det tidligere skatteminister og folketingsmedlem Frode Sørensen fra Sønderborg som holdt grundlovstalen med omkring 300 tilhørere.
Og så var det jo heldigvis et rigtig godt vejr - så næsten 700 blevet sejlet gratis til Årø den dag.
Der var underholdning ved Haderslev Musikskoles Big Band, som gjorde det rigtig flot.
Og Royal Garden Jazband spillede rigtig god 'gammeldaws' jazz!
Og så var der feststemning med pølser fra Lampe og god Fuglsang Øl.
Det var en dejlig dag - også for dem som fik en tur i "Ø-bussen"
Fra grundlovsfesten i 2005
Årets grundlovstale blev holdt af borgmester Hans Peter Geil fra Gram Kommune. HP blev senere samme år valgt som den nye borgmester for Ny Haderslev Kommune.
Det var desværre blæsende og koldt det år, så der kom "kun" ca. 600 gratister med færger til årets arrangement.
Der var underholdning ved Slesvigske Musikkorps og et sangkor fra Rødding.
Fra grundlovsfesten i 2004
Miljøminister Hans Chr. Schmidt holdt årets grundlovstale på Årø, hvor han bl.a. også lovede småøerne støtte til ekstra sommerhuse. Borgmester Jens Chr. Gjesing var med til at hejse det Blå Flag på havnen.
Det var et rigtig dejligt vejr, og der var gratis persontransport med færgen, så mere end 1.000 blev sejlet gratis med færgen til Årø for at overvære dagens arrangementer. Bl.a. optrådte i år 120 elever fra Skibelund Idræts- og gymnastikefterskole med korsang, gymnastik og folkedans.